[{"text_idx": "#000001", "text": "Mae\u2019n gerddoriaeth i\u2019n clustiau \u2013 cantorion yn ymuno ag Ensemble Cymru ar gyfer ein tymor newydd o Gyngherddau Coffi"}, {"text_idx": "#000002", "text": "Mae Tachwedd yn garreg filltir o bwys i\u2019r sefydliad cerddoriaeth siambr, Ensemble Cymru. Am y tro cyntaf erioed, bydd cantorion yn perfformio fel rhan o\u2019r ensemble ar gyfer ei dymor newydd sbon o Gyngherddau Coffi \u2013 cyfres y Lleisiau Clasurol."}, {"text_idx": "#000003", "text": "Bydd y soprano a anwyd ym Mo\u0302n, Llio Evans, yn ymuno ag Ensemble Cymru ar gyfer ei daith ar draws Gogledd Cymru yn ystod yr wythnos gyntaf o Dachwedd. Bydd y gantores 27 oed sy\u2019n gyn-enillydd yn Eisteddfod Ryngwladol Llangollen yn perfformio fel rhan o driawd ochr yn ochr a\u0302\u2019r pianydd Anya Fadina a phrif glarinetydd yr Ensemble, Peryn Clement-Evans. Wrth siarad am y rhaglen, dywedodd Llio:"}, {"text_idx": "#000004", "text": "\u201cByddwn yn perfformio cerddoriaeth ryfeddol o bedwar ban y byd, yn ogystal a\u0302 cherddoriaeth gan gyfansoddwyr o Gymru. Mae\u2019n gyfle i glywed rhai perlau nad ydynt yn cael eu perfformio\u2019n aml iawn, yn ogystal a\u0302 rhai clasurol, megis Wiegenlied gan Strauss, Mai gan Meirion Williams, a Shepherd on the Rock gan Schubert.\u201d"}, {"text_idx": "#000005", "text": "Ac os nad ydych chi eisoes yn gyfarwydd a\u0302 cherddoriaeth siambr, mae cyngherddau Ensemble Cymru yn cynnig cyfle delfrydol ichi edrych ar y genre, fel y mae\u2019r soprano ifanc yn egluro,"}, {"text_idx": "#000006", "text": "\u201cGan mai Cyngherddau Coffi ydynt, maent yn fyr ac yn felys (yn para am ryw awr), felly, os yw cerddoriaeth glasurol yn newydd ichi a chithau\u2019n awyddus i gael blas, mae\u2019r gyngerdd hon yn berffaith ichi.\u201d"}, {"text_idx": "#000008", "text": "\u201cMae cydweithio a\u0302 chantorion yn yr Ensemble yn rhywbeth rydym yn awyddus i\u2019w wneud ers ffurfio Ensemble Cymru yn 2001. Mae\u2019r syniad o gyflwyno dewis mwy cyfoethog fyth i gynulleidfaoedd yn arbennig o gyffrous. Wrth wneud hynny, rydym yn edrych ymlaen at greu mwy o gyfleoedd i weithio ar gyfer cantorion o\u2019r radd flaenaf yng Nghymru sy\u2019n awyddus i ymuno a\u0302 ni a rhannu ein hangerdd tuag at gerddoriaeth siambr.\u201d"}]